b"\n_START_ARTICLE_\nWill Humburg\n_START_PARAGRAPH_\nWilli Humburg on saksalainen kapellimestari. H\xc3\xa4n opiskeli Horst Steinin ja Christoph von Dohn\xc3\xa1nyin johdolla kotikaupungissaan Hampurissa. M\xc3\xbcnsterin oopperateatterin ja M\xc3\xbcnsterin sinfoniaorkesterin p\xc3\xa4\xc3\xa4kapellimestarina toimiessaan Humburg loi vuosina 1992\xe2\x80\x932004 kansallisesti tunnustettujen tuotantojen sarjan. H\xc3\xa4nell\xc3\xa4 on laaja oopperaohjelmisto, johon kuuluu nykyteosten lis\xc3\xa4ksi muun muassa Richard Wagnerin ja Giuseppe Verdin perinteist\xc3\xa4 ohjelmistoa. Humburgilla on maine huomattavana nykymusiikin tulkitsijana. H\xc3\xa4n on tehnyt yhteisty\xc3\xb6t\xc3\xa4 muun muassa Azio Corghin kanssa. Se on tuottanut nelj\xc3\xa4 oopperaa, joista er\xc3\xa4s on Divara \xe2\x80\x93 Wasser und Blut. Lis\xc3\xa4ksi Humburgin ohjelmistoon kuuluu keskeisi\xc3\xa4 teoksia Gy\xc3\xb6rgy Ligetilt\xc3\xa4, Krzysztof Pendereckilt\xc3\xa4, Udo Zimmermannilta, Luigi Nonolta, Hans Werner Henzelt\xc3\xa4, Siegfried Matthusilta ja Wolfgang Rihmilt\xc3\xa4._NEWLINE_Humburgin vuonna 1990 alkanut yhteisty\xc3\xb6 Naxoksen kanssa on tuottanut muun muassa La boh\xc3\xa8men, Sevillan parturin ja Trubaduurin kokonaislevytykset. H\xc3\xa4nen levytyksens\xc3\xa4 Verdin Falstaffista oli Gramophone-lehden Editor's Choice of the Month._NEWLINE_Humburg on vieraillut muun muassa La Scalassa ja Deutsche Oper Berliniss\xc3\xa4. H\xc3\xa4n on johtanut Aalto-Theaterissa Esseniss\xc3\xa4 sek\xc3\xa4 muun muassa Torinon ja Lissabonin oopperataloissa. H\xc3\xa4n on ollut my\xc3\xb6s Bochumin sinfoniaorkesterin kapellimestarina ja toiminut Laboratorio Lirico -nykymusiikkifestivaalin johtajana."